વેઇટર બિલ લઈને આવ્યો એટલે રમણિક અટક્યો. પાણીના ગ્લાસ સાથે વેઇટરે ટેબલ પર બિલ મૂક્યું અને અદબ વાળીને ઊભો રહ્યો. અમદાવાદી રમણિક પાકિટ શોધવા માટે ખિસ્સામાં હાથ નાખીને ફંફોળી રહ્યો હતો, એ દરમ્યાન સુરતનું સચવાઈ રહેલું ખમીર શ્રીકાંતે બતાવી દીધું. ધડ દઈને પાંચસોની નોટ બિલની પાસે પ્લેટમાં મૂકીને એણે વેઈટર સામે જોઈને બીજી બે લસ્સીનો ઓર્ડર આપી દીધો. એને આ કથા સાંભળવામાં એટલો બધો રસ પડ્યો હતો કે એની સામે ચાર લસ્સીના પૈસાની કોઈ વિસાત નહોતી!